paragraph_text: AgustaWestland AW139 je dvomotorni višenamjenski helikopter s 15 sjedala kojeg proizvodi talijanska tvrtka AgustaWestland. Izvorno su ga zajedno projektirali i razvili AgustaWestland i Bell Helicopters te se na tržištu pojavio pod nazivom Agusta-Bell AB139 dok je kasnije preimenovan u AW139 kada se Bell Helicopters povukao iz projekta. Na temelju tog helikoptera razvijena je proširena vojna inačica AgustaWestland AW149.